

a

**މަޢުލޫމާތު ހާމަކުރުމުގެ ރަންވަނަ**

**އެންމެ ރަނގަޅު ވެބްސައިޓް**

**2016، 2017 އަދި 2018 - އޭސީސީ**

**އެންޓި-ކޮރަޕްޝަން ކޮމިޝަން**

މާލެ،ދިވެހިރާއްޖެ

އިޤްތިޞާދީ ފުދުންތެރިކަން – އިޖުތިމާޢީ ހަމަޖެހުން

**އަންދާސީ ހިސާބު ހުށަހަޅާ ފޯމު**

**މަސައްކަތުގެ ތަފްޞީލް :**

* **ޖުމުލަ އަގު: ............................... ރުފިޔާ (ޖީއެސްޓީ ނުހިމަނާ)**
* **ޖުމުލަ މުއްދަތު: .....................ދުވަސް (ރަސްމީ ބަންދު ދުވަސްތައް ހިމަނައިގެން)**

**އަންދާސީ ހިސާބު ހުށަހަޅާ ފަރާތުގެ ތަފްޞީލް:**

**ނަން: ...........................................**

**ވިޔަފާރީގެ ނަން: ...........................................**

**އެޑްރެސް: ...........................................**

**ފޯނު ނަމްބަރ: ...........................................**

**އައި. ޑީ ކާޑު ނަންބަރު: ..........................................**

**ވިޔަފާރީގެ ރެޖިސްޓްރީ ނަމްބަރ:**

**ތާރީޚް: ...........................................**

**ވިޔަފާރީގެ ސީލް:**  **...........................................**

**ސޮއި: ..........................................**

**މަޢުލޫމާތު ކަރުދާސް**

1. ތަޢާރަފް

**މިއީ، އެންޓި-ކޮރަޕްޝަން** ކޮމިޝަން ހިންގަމުންދާ ހުރަވީ ބިލްޑިންގގެ މިހާރުގެ ހާލަތު ހުރި ގޮތުން އެހެން އިމާރާތަކަށް ބަދަލުވުމަށް ހަމަޖެހިފައިވާތީ، އަލަށް ބަދަލުވާ އިމާރާތުގެ އިންޓީރިއާ ޑިޒައިން ތައްޔާރުކުރާށާއި އެޑިޒައިނާ އެއްގޮތަށް އެތަން މަރާމާތުކުރުމުގެ މަސައްކަތެކެވެ.

1. **މަސައްކަތުގެ ރިކުއަރމަންޓް**

**މިމަސައްކަތުގެ ޓަރމްސް އޮފް ރިފަރެންސް (ޓީ.އޯ.އާރް) މަޢުލޫމާތު ޝީޓުގެ އެނެކްސް 1 ގައި ވާނެއެވެ.**

1. **މަސައްކަތުގެ އަގު**

**އެސްޓިމޭޓުގައި މަސައްކަތުގެ އަގު ޖަހަންވާނީ އިންޓީރިއަރ ޑިޒައިނަށް ވަކިން، އަދި** މަރާމާތުގެ **މަސައްކަތް ކުރުމަށް ހިނގާނެ އަގު ވަކިންނެވެ. އެހެންނަމަވެސް އަންދާސީ ހިސާބު ހުށަހަޅާ ފޯމުގައި ޖަހާނީ ދެމަސައްކަތަށް އެކުގައި ހިނގާނެ ޖުމުލަ އަގެވެ.**

1. **މަސައްކަތުގެ މުއްދަތު**

އެސްޓިމޭޓުގައި މަސައްކަތުގެ މުއްދަތު ޖަހަންވާނީ އިންޓީރިއަރ ޑިޒައިނަށް ވަކިން، އަދި މަރާމާތުގެ މަސައްކަތް ކުރުމަށް ހިނގާނެ މުއްދަތު ވަކިންނެވެ. އިންޓީރިއަރ ޑިޒައިން ހެދުމަށްފަހު ކޮމިޝަނަށް ހުށަހަޅާ އެޕްރޫވްކުރަންވާނެއެވެ. މިގޮތުން ކޮމިޝަނުން ޑިޒައިން އެޕްރޫވްކުރުމުގެ މަރުޙަލާގައި، ކޮމިޝަނުގެ ރިކުއަރމެންޓާ އެއްގޮތަށް ޑިޒައިން ފުރިހަމަނުވާނަމަ، ކޮމިޝަނުން ހުށަހަޅާ ގޮތަށް ޑިޒައިން އިސްލާހުކުރަންވާނެއެވެ. މި އުޞޫލުން ޑިޒައިނަށް ގެންނަ އިސްލާހެއްގެ ސަބަބުން ޑިޒައިން ތައްޔާރުކުރުމުގެ އަގަށް ނުވަތަ މަރާމާތު ކުރުމުގެ މަސައްކަތުގެ އަގަށް އިތުރު ބަދަލެއް ގެނައުމުގެ ފުރުޞަތު ނުދެވޭނެއެވެ.

1. ސައިޓް ސަރވޭ

* **މިހާރު ކޮމިޝަން ހިންގަމުންދާތަން (ހުރަވީ ބިލްޑިންގގެ 2 އަދި 3 ވަނަ ފަންގިފިލާ) (05** މާރިޗު 2020 **ވަނަ ދުވަހުގެ** 10:00 **ގައި)**
* އޮފީސް ބަދަލުވުމަށް ހަމަޖެހިފައިވާތަން (ގ.ސަކީނާ މަންޒިލްގެ 3،4،5،6 އަދި 8 ވަނަ ފަންގިފިލާ) **(05** މާރިޗު 2020 **ވަނަ ދުވަހުގެ** 10:30 **ގައި)**
* އެސެޓް ސަރވޭ (ސަރވޭ ހެދުމަށް ބޭނުންވާނަމަ ކޮމިޝަނާއި ގުޅިގެން އެއްބަސްވެވޭ ވަގުތެއް ހަމަޖެއްސުމަށް)

1. ކޮންފްލިކްޓް އޮފް އިންޓަރެސްޓް

* **އަންދާސީހިސާބު ހުށަހަޅާ ފަރާތާއި މިކޮމިޝަނުގެ މުވައްޒަފަކާ ގުޅުމެއް (ދައުލަތުގެ މާލިއްޔަތުގެ ގަވާއިދުގެ 1.02 ގެ (ހ) ގައި ބަޔާންކުރާ "ކްލޯޒް ރިލޭޓިވް" ނުވަތަ "ކްލޯޒް އެސޯސިއޭޓިވް" ކަމުގައި ބަޔާންކޮށްފައިވާ ފަދަ ގުޅުމެއް) އޮތްކަމުގައި ވާނަމަ، އެކަމުގެ ސާފު މަޢުލޫމާތު އެނގޭނޭ ލިޔުމެއްގައި ސޮއިކޮށް ހުށަހަޅަންވާނެއެވެ.**

1. ޕްރީ ޕްރީ-ބިޑް މީޓިންގ

* **މި ބައްދަލުވުން އޮންނާނީ 05** މާރިޗު 2020 **ވަނަ ދުވަހުގެ** 10:00 **ގައި ކޮމިޝަނުގެ ކޮންފަރެންސް ހޯލުގައެވެ.**

1. އަންދާސީހިސާބާއި ގުޅިގެން ބޭނުންކުރާ ފައިސާ

* **މި ބިޑާ ގުޅިގެން ހިންގާ ހުރިހާ މުޢާމަލާތްތަކުގައި ބޭނުންކުރާނީ ދިވެހި ރުފިޔާއެވެ.**

1. ހުށަހެޅޭ އަންދާސީހިސާބުގެ ޢަދަދު

* **މި މަސައްކަތްކުރުމަށް ކޮންމެ ފަރާތަކަށްވެސް ހުށަހެޅޭނީ އެއް ބިޑެވެ. އެއް އޮޕްޝަނަށް ވުރެ ގިނަ އޮޕްޝަން ހުށައެއް ނޭޅޭނޭއެވެ.**

1. އަންދާސީހިސާބުގެ ވެލިޑިޓީ

* **މި ބިޑާ ގުޅިގެން ހުށަހަޅާ ހުރިހާ ބިޑެއްގައި މަދުވެގެން 60 (ފަސްދޮޅަސް) ދުވަހުގެ ވެލިޑިޓީ މުއްދަތެއް އޮންނަންވާނެއެވެ.**

1. ޓެކްސްތަކާއި ޑިއުޓީތައް

* **މި މަސައްކަތްކުރުމުގައި ރާއްޖެއާއި ރާއްޖޭން ބޭރުގައި ދައްކަންޖެހޭ ކަސްޓަމް ޑިއުޓީއާއި ޓެކްސްތައް އަދި އެނޫން ޗާރޖަސްއެއް ވާނަމަ އެ ފައިސާއެއް ދައްކަންޖެހޭނީ މަސައްކަތް ހަވާލުވާ ފަރާތުންނެވެ.**

1. އަންދާސީހިސާބާ ގުޅޭ މަޢުލޫމާތު ސާފުކުރާނެ ގޮތް

* **މި ބިޑާ ގުޅިގެން މަޢުލޫމާތު ސާފުކުރުމަށް ހުށަހަޅަންޖެހޭނީ ލިޔުމުން (ސިޓީ/އީމެއިލް) އިންނެވެ.**
* **މި މަޢުލޫމާތު ޝީޓަށް އެއްވެސް ބަދަލެއް ގެނެވޭނީ، ބިޑް ހުށަހެޅުމުގެ ކުރިން އެ ގެނެވޭ ބަދަލެއް ބަޔާންކޮށް ޢާއްމުކޮށް އިޢުލާންކުރުމުންނެވެ. އަދި މަޢުލޫމާތަށް ގެންނަ ބަދަލެއްގެ ސަބަބުން ރިކުއަރމަންޓަށް ބޮޑު ބަދަލެއް އަންނަނަމަ ބިޑް ހުށަހެޅުމަށް ކޮމިޝަނުން އިތުރު މުއްދަތު ދެވޭނެއެވެ.**

1. ހުށަހަޅަންޖެހޭ ގޮތް

* **އަންދާސީހިސާބު ހުށަހަޅާނީ އަންދާސީހިސާބު ހުށަހެޅުމަށް ކަނޑައެޅިފައިވާ ގަޑީގައި ކޮމިޝަނުގައި ބާއްވާ ބައްދަލުވުމުގައެވެ.**
* **އަންދާސީހިސާބު ހުށަހެޅުމަށް އޮންނަ ސުންގަޑީގެ ފަހުން ހުށަހަޅާ އަންދާސީހިސާބުތައް ބަލައި ނުގަނެވޭނެއެވެ.**
* **އަންދާސީހިސާބު ހުށަހަޅަންވާނީ "އަންދާސީހިސާބު ހުށަހަޅާ ފޯމް" ފުރިހަމަކޮށްފައެވެ.** އަންދާސީހިސާބު ހުށަހަޅާ ފޯމް ފުރިހަމަކޮށް ހުށަނާޅާ ފަރާތްތަކުގެ އަންދާސީހިސާބުތައް ބަލައިނުގަނެވޭނެއެވެ.
* **މި ބިޑާ ގުޅޭ ހުރިހާ ލިޔުންތައް ހުންނަންވާނީ ދިވެހި ބަހުން ނުވަތަ އިނގިރޭސި ބަހުންނެވެ.**

1. އަންދާސީހިސާބުހުޅުވުން

* **އަންދާސީހިސާބު ހުޅުވުން އޮންނާނީ އެކަމަށް ޚާއްޞަކޮށްގެން ކޮމިޝަނުން ބާއްވާ ބައްދަލުވުމުގައެވެ. މިބައްދަލުވުމަށް ޙާޟިރު ނުވާ ފަރާތްތަކަށް އަންދާސީހިސާބު ހުށަހެޅުމުގެ ފުރުޞަތު ނުދެވޭނެއެވެ. މި ބައްދަލުވުން އޮންނާނީ** 15 މާރިޗު 2020 **ވަނަ ދުވަހުގެ** 10:00 **ގައި ކޮމިޝަނުގެ ކޮންފަރެންސް ހޯލުގައެވެ.**
* **އަންދާސީހިސާބު ހުޅުވާ ބައްދަލުވުމުގައި އަންދާސީހިސާބު ހުށަހެޅި ފަރާތްތަކާއި، އެފަރާތްތަކުން ހުށަހެޅި އަގު، މުއްދަތު އަދި އަންދާސީހިސާބާއެކު ހުށަހަޅަންޖެހޭ މަޢުލޫމާތުތަކުގެ ތެރެއިން ހުށަހެޅި މަޢުލޫމާތު ހިމެނޭ ގޮތަށް ޝީޓެއް ތައްޔާރުކޮށް ބައްދަލުވުމަށް ހާޟިރުވި ފަރާތްތަކުން ސޮއިކޮށް ކޮންމެ ފަރާތަކަށް އެޝީޓްގެ ކޮޕީ ޙަވާލުކުރެވޭނެއެވެ.**

1. ކޮލިފައިވާ އަންދާސީހިސާބުތައް

* **މި ބިޑަށް ކުރިމަތިލެވޭނީ ދިވެހިރާއްޖޭގައި ވިޔަފާރިކުރުމަށް ރެޖިސްޓަރކޮށްފައިވާ ފަރާތްތަކަށެވެ.**
* **މި ބިޑަށް ކުރިމަތިލާ ފަރާތަކީ ދައުލަތުގެ ޕްރޮކިއުމެންޓް ބީލަންތަކަށް ކުރިމަތިލުމަށް ސަސްޕެންޑް ކުރެވިފައިވާ ފަރާތެއްކަމުގައި ވެގެން ނުވާނެއެވެ.**
* **އަންދާސީހިސާބާއެކު ހުށަހަޅަންޖެހޭ ލިޔުންތަކުގެ ތެރޭގައިވާ ތިރީގައި ދަންނަވާފައިވާ ލިޔުންތައް ހުށަނާޅާނަމަ އަންދާސީހިސާބު ބާޠިލް ކުރެވޭނެއެވެ.**
* **ޖީ.އެސް.ޓީ ދައްކަން ޖެހޭ ފަރާތެއްނަމަ ޖީ.އެސް.ޓީ ރެޖިސްޓްރޭޝަން ސެޓްފިކެޓް**
* **ވިޔަފާރި** ރެޖިސްޓްރޭޝަން ސެޓްފިކެޓް
* މޯލްޑިވްސް އިންލެންޑް ރެވެނިއު އޮތޯރިޓީން ދޫކުރާ "ޓެކްސް ކްލިއަރެންސް ރިޕޯޓް" (އިޢުލާނު ކުރި ތާރިޚުން ފެށިގެން ވޭތުވެދިޔާ 03 މަސް ތެރޭގައި ނަގާފައިވާ ލިޔުމަކަށް ވާންޖެހޭނެ)
* ވޭތުވެދިޔަ 2 އަހަރުދުވަހުގެ އޮޑިޓެޑް ފައިނޭންޝަލް ސްޓޭޓްމަންޓް

1. އަންދާސީހިސާބު އިވެލުއޭޓްކުރާނެ މިންގަޑު

* **މި މަސައްކަތްކުރުމަށް ހުށަހަޅާފައިވާ އަންދާސީހިސާބުތައް އިވެލުއޭޓްކުރުމުގެ ކުރިން ކޮމިޝަނުންދީފައިވާ މިނިމަން ރިކުއަރމަންޓަށް ފެތޭތޯއާއި، އަންދާސީހިސާބާއި ގުޅިގެން ފުރިހަމަކުރަންޖެހޭ ކަންކަން ފުރިހަމަކޮށްފައިވޭތޯ ބެލުމަށްފަހު ފުރިހަމަ ނުވާ އަންދާސީހިސާބުތަކާއި، މިނިމަމް ރިކުއަރމަންޓަށް ނުފެތޭ އަންދާސީހިސާބުތައް އިވެލުއޭޝަން ސްޓޭޖްގައި ބާޠިލްކުރެވޭނެއެވެ.**
* **މި އަންދާސީހިސާބު އިވެލުއޭޓްކުރާނީ އިންޓީރިއަރ ޑިޒައިން އަދި މަރާމާތުގެ ބައި ވަކިންނެވެ. އަދި މަސައްކަތް ޙަވާލުކުރެވޭނީ އެންމެ މަތިން ޖުމްލަ މާކްސް ހޯދާ ފަރާތަކަށެވެ. މި އަންދާސީހިސާބު އިވެލުއޭޓްކުރުމުގައި ޕޮއިންޓް ދޭނީ ތިރީގައި މިވާ ގޮތަށެވެ.**
* **އަގު** 40 **ޕޮއިންޓް (އިންޓީރިއަރ ޑިޒައިން އަށް 15 ޕޮއިންޓް، މަރާމާތުކުރުމަށް 25 ޕޮއިންޓް)**
* **މުއްދަތު** 35 **ޕޮއިންޓް (އިންޓީރިއަރ ޑިޒައިން އަށް** 10 **ޕޮއިންޓް، މަރާމާތުކުރުމަށް 25 ޕޮއިންޓް)**
* **ތަޖުރިބާ** 15 **ޕޮއިންޓް (އިންޓީރިއަރ ޑިޒައިން އަށް 5 ޕޮއިންޓް، މަރާމާތުކުރުމަށް 10 ޕޮއިންޓް)**
* **މާލީ ޤާބިލުކަން**  10 **ޕޮއިންޓް**
* **އަގަށް ޕޮއިންޓްދޭނީ އިންޓީރިއަރ ޑިޒައިންއަށް އެންމެ ކުޑައަގު ހުށަހަޅާ ފަރާތަކަށް** 15 **ޕޮއިންޓްދީ އެނިސްބަތަށް ބަލައި ދެން ހުށަހަޅާ އަގުތަކަށް ޕޮއިންޓްދީގެންނެވެ. އަދި މަރާމާތުކުރުމަށް އެންމެ ކުޑައަގު ހުށަހަޅާ ފަރާތަކަށް** 25 **ޕޮއިންޓްދީ އެނިސްބަތަށް ބަލައި ދެން ހުށަހަޅާ އަގުތަކަށް ޕޮއިންޓްދީގެންނެވެ.**
* **މުއްދަތަށް ޕޮއިންޓްދޭނީ އިންޓީރިއަރ ޑިޒައިންއަށް އެންމެ ކުރުމުއްދަތު ހުށަހަޅާ ފަރާތަކަށް** 10 **ޕޮއިންޓްދީ، އެނިޞްބަތަށް ބަލައި ދެންހުށަހަޅާ މުއްދަތުތަކަށް ޕޮއިންޓްދީގެންނެވެ. އަދި މަރާމާތުކުރުމަށް އެންމެ ކުރު މުއްދަތު ހުށަހަޅާ ފަރާތަކަށް** 25 **ޕޮއިންޓްދީ، އެނިސްބަތަށް ބަލައި ދެންހުށަހަޅާ މުއްދަތުތަކަށް ޕޮއިންޓްދީގެންނެވެ.**
* **ތަޖުރިބާއަށް ޕޮއިންޓް ދޭނީ ޓީއޯއާރުގައިވާ އިންޓީރިއާ ޑިޒައިން ނުވަތަ ގުޅުންހުރި ދާއިރާއެއް، އަދި އިންޓީރިއަރ ހެދުމާއި މަރާމާތުގެ މަސައްކަތާއި މީގައި ކޮށްފައިވާ މަސައްކަތްތަކަށް ބަލައިގެންނެވެ. ތަޖުރިބާއަށް މާކްސްދެވޭނީ 03 އަހަރުދުވަހަށްވުރެ ގިނަދުވަހު ބަޔާންކުރެވިފައިވާ 02 ދާއިރާގައި މަސައްކަތްކުރިކަމުގެ ލިޔުން ހުށަހަޅާފައިވާނަމައެވެ.** މިގޮތުން ޕޮއިންޓްދޭނީ އިންޓީރިއަރ ޑިޒައިނަށް **އަންދާސީ ހިސާބު ހުށަހަޅާ ފޯމާއި އެކު**  މިބާވަތުގެ 05 މަސައްކަތް ކުރިކަމުގެ ލިޔުން ހުށަހަޅާފައިވާ ފަރާތްތަކަށް 05 ޕޮއިންޓްދީގެންނެވެ. ގުޅުންހުރި 05 މަސައްކަތަށްވުރެ މަދުން އެބާވަތުގެ މަސައްކަތް ކޮށްފައިވާ ކަމުގެ ލިޔުން ހުށަހަޅާފައިވާނަމަ ކޮށްފައިވާ މަސައްކަތުގެ އަދަދަށް ބަލައި ނިސްބަތުންނެވެ. އަދި މަރާމާތުކުރުމުގެ މަސައްކަތަށް **އަންދާސީ ހިސާބު ހުށަހަޅާ ފޯމާއި އެކު**  މިބާވަތުގެ 05 މަސައްކަތް ކުރިކަމުގެ ލިޔުން ހުށަހަޅާފައިވާ ފަރާތްތަކަށް 10 ޕޮއިންޓްދީގެންނެވެ. ގުޅުންހުރި 05 މަސައްކަތަށްވުރެ މަދުން އެބާވަތުގެ މަސައްކަތް ކޮށްފައިވާ ކަމުގެ ލިޔުން ހުށަހަޅާފައިވާނަމަ ކޮށްފައިވާ މަސައްކަތުގެ އަދަދަށް ބަލައި ނިސްބަތުންނެވެ.
* ހުށަހަޅާ އަންދާސީހިސާބާއެކު ވޭތުވެދިޔަ 2 އަހަރުދުވަހުގެ އޮޑިޓެޑް ފައިނޭންޝަލް ސްޓޭޓްމަންޓް ހުށަހަޅަންވާނެއެވެ. މާލީ ޤާބިލްކަމަށް މާކްސް ދިނުމުގައި އެފަރާތަކުން ހުށަހަޅާ ވޭތުވެދިޔަ 2 އަހަރު ދުވަހުގެ އޮޑިޓެޑް ފައިނޭންޝަލް ސްޓޭޓްމަންޓުން ހިސާބުކުރާ އެވްރެޖް ނެޓް އެސެޓްސްގެ އަދަދު އެފަރާތުން ހުށަހަޅާއަންދާސީހިސާބުގެ އަގުގެ 3 ގުނަ ނުވަތަ އެއަށްވުރެ އިތުރުވާނަމަ މާލީ ޤާބިލްކަމަށް ކަނޑައަޅާފައިވާ **10** ޕޮއިންޓްދީ، އެފަރާތަކުން ހުށަހަޅާ އަންދާސީހިސާބުގެ އަގު ވޭތުވެދިޔަ 2 އަހަރު ދުވަހުގެ އެވްރެޖް ނެޓް އެސެޓްސްގެ 3 ގުނައަށްވުރެ ދަށްވާނަމަ ޕޮއިންޓްދެވޭނީ ނިސްބަތުންނެވެ. އަދި ކުންފުނީގެ އޮޑިޓެޑް ފައިނޭންޝަލް ސްޓޭޓްމަންޓުން ހިސާބުކުރާ ނެޓް އެސެޓްސްގެ ވެލިއު، އެފަރާތުން ހުށަހަޅާ އަންދާސީހިސާބުގެ އަގުގެ %30 އަށްވުރެ ދަށްވާނަމަ ހުށަހަޅާފައިވާ އަންދާސީ ހިސާބު ބާޠިލުކުރެވޭނެއެވެ.

1. އަންދާސީހިސާބު އެވޯޑްކުރުމާއި އެއްބަސްވުމުގައި ސޮއިކުރުން

**އިވެލުއޭޓްކުރުމަށްފަހު، އިވެލުއޭޝަންއިން އެންމެ ގިނަ ޕޮއިންޓް ލިބޭ ފަރާތަކަށް އަންދާސީހިސާބު އެވޯޑްކުރިކަން "ވޯކް އެވޯޑިންގ ނޯޓް" އަކުން އަންގާނެއެވެ. އަދި އެއްބަސްވުމުގައި ސޮއިކުރުމަށް 02 (ދޭއް) ދުވަހުގެ މުއްދަތު އެފަރާތަށް ދެވޭނެއެވެ.** ދެންނެވުނު ގޮތުގެމަތިން މަސައްކަތާ ޙަވާލު ނުވެއްޖެނަމަ، ނުވަތަ އެމުއްދަތުގެ ތެރޭގައި މަސައްކަތް ނުފަށައިފިނަމަ އެފަރާތުން މަސައްކަތް ވަކިކޮށް އެހެން ފަރާތަކާ މަސައްކަތް ޙަވާލުކުރުމުގެ އިޚްތިޔާރު ކޮމިޝަނަށް ލިބިގެންވެއެވެ. އެއްބަސްވުމުގައި ސޮއިކުރަން އަންނަ ފަރާތަކީ އެ ކުންފުންޏެއްގެ ފަރާތުން އަންނަ ފަރާތެއްކަން އެނގޭނެ ލިޔުމެއް ހުށަހަޅަންވާއެވެ. **އެއްބަސްވުމުގައި ސޮއިކުރެވޭނީ ދެފަރާތުން ހާޟިރުވެ އެއްވަގުތެއްގައި ތަފާތެއް ނެތް ދެ ކޮޕީގައެވެ.**

1. އެޑްވާންސް ޕޭމަންޓް

ބިޑުގެ އަގު 250,000ރ އަށްވުރެ ބޮޑުވާނަމަ، އެއްބަސްވުމުގައި ސޮއިކުރާ ދުވަހުން ފެށިގެން 45 (ސާޅީސް ފަހެއް) ދުވަސްތެރޭގައި ސަޕްލަޔަރ އެޑްވާންސް ޕޭމަންޓްއަށް އެދުމުން ކޮންޓްރެކްޓްގެ ޖުމްލަ އަގުގެ %15 ދެވޭނެއެވެ. ނަމަވެސް އެޑްވާންސް ޕޭމަންޓް ދޫކުރެވޭނީ އެޑްވާންސް ޕޭމަންޓްގެ ޢަދަދަށްވާ މިންވަރުގެ ބޭންކް ގެރެންޓީ އެއް "ބޭންކް ގެރެންޓީ ފޯ އެޑްވާންސް ޕޭމަންޓް" އެޑްވާންސް ޕޭމަންޓަށް އެދޭ އިރު ހުށަހެޅުމުންނެވެ. (ބޭންކް ގެރެންޓީގެ ގޮތުގައި ބެލެވޭނީ އެފަރާތެއްގެ ނަމުގައި އޮންނަ އެކައުންޓެއްގައި ފައިސާހުރިކަމަށް ބަޔާންކޮށް މާލޭގެ ބޭންކަކުންދޭ ލިޔުމެއްނުވަތަ ސިޓީއެކެވެ.)

1. ބިޑް ސެކިއުރިޓީއާ ޕަރފޮމެންސް ސެކިއުރިޓީ

ދައުލަތުގެ މާލިއްޔަތު ގަވާއިދުގެ 10.43 ވަނަ މާއްދާގެ (އ)ގެ 4،5 އަދި 6 ވަނަ ޕޮއިންޓްގައިވާ ފަދައިން މި ބިޑާ ގުޅިގެން ބިޑް ސެކިއުރިޓީގެ ގޮތުގައި ހުށަހަޅާ ބިޑުގެ ޖުމުލަ އަގުގެ %0.05 ނެގޭނެއެވެ. އަދި ޕަރފޮމެންސް ސެކިއުރިޓީގެ ގޮތުގައި ހުށަހަޅާ ބިޑުގެ ޖުމުލަ އަގުގެ %5 ނެގޭނެއެވެ. ބިޑް ސެކިއުރިޓީއާއި ޕަރފޯމަންސް ގެރެންޓީއަކީ، ދިވެހިރާއްޖޭގައި ޤާއިމުކޮށްފައިވާ، ސަރުކާރުން ގަބޫލުކުރާ ބޭންކަކުން ނުވަތަ ފައިނޭންޝަލް އިންސްޓިޓިއުޓަކުން އެކަމަށް ދޫކޮށްފައިވާ ސެކިއުރިޓީ ނުވަތަ ގެރެންޓީއަކަށް ވާންޖެހޭނެއެވެ.

1. ރިޓެންޝަން

ބިޑުގެ އަގު 250,000ރ އަށްވުރެ ބޮޑުވާނަމަ، ހުށަހަޅާ ބިޑުގެ ޖުމުލަ އަގުގެ %5، މަސައްކަތް ނިންމާ ތާރީޚުން ފެށިގެން 06 މަސްދުވަސް ވަންދެން ހިފެހެއްޓޭނެއެވެ. އަދި ބިޑްގެ އަގު 2,500,000/-ރ އަށްވުރެ ބޮޑުވާނަމަ، ހުށަހަޅާ ބިޑުގެ ޖުމުލަ އަގުގެ %5، މަސައްކަތް ނިންމާ ތާރީޚުން ފެށިގެން 12 މަސްދުވަސް ވަންދެން ހިފެހެއްޓޭނެއެވެ. މި މުއްދަތުގެ ތެރޭގައި މަސައްކަތް ހަވާލުވާ ފަރާތުން ކޮށްފައިވާ މަސައްކަތުގައި ދިމާވާ މައްސަލަތައް އެފަރާތުން ރަނގަޅުކޮށްދެން ވާނެއެވެ. ރިޓެންޝަން ފައިސާ އަނބުރާ ދެވޭނީ މިމުއްދަތުގެ ތެރޭގައި ދިމާވާ ހުރިހާ މައްސަލަތަކެއް ރަނގަޅު ކޮށްދިނުމުންނެވެ.

1. ފައިސާ އަދާކުރާނެ ގޮތް

މަސައްކަތުގެ އަގުދެވޭނީ މަސައްކަތް ނިމުމުން މަސައްކަތް ބަލައިގަތްކަމަށް މަސައްކަތްކުރުވި ފަރާތުން ލިޔުން ދިނުމުން، މަސައްކަތް ކުރި ފަރާތުން އިންވޮއިސް ހުށަހެޅުމުންނެވެ.

1. ލިކުއިޑޭޓެޑް ޑެމޭޖަރސް

* **މަސއްކަތް ނުނިމި ލަސްވާ ކޮންމެ ދުވަހަކަށް ލިކުއިޑޭޓަޑް ޑެމޭޖަސްގެ ގޮތުގައި ތިރީގައިވާ ގޮތުގެމަތިން ފައިސާ ކެނޑޭނެއެވެ.**
* **0.005 x CP x LD = ލިކުއިޑޭޓަޑް ޑެމޭޖަސް**
* **CP (ކޮންޓްރެކްޓް ޕްރައިސް) – ކޮންޓްރެކްޓްގެ ޖުމުލަ އަގު**
* **LD (ލޭޓް ޑިއުރޭޝަން) – ކޮންޓްރެކްޓްގެ މުއްދަތަށްވުރެ އިތުރުވާ ދުވަސްތައް**
* **ލިކުއިޑޭޓެޑް ޑެމޭޖަސްގެ ގޮތުގައި ގިނަވެގެން ކެނޑޭނީ މުޅި ކޮންޓްރެކްޓްގެ 15% އަށް ވުރެ ބޮޑު ނުވާ މިންވަރެކެވެ. އެމިންވަރަށްވުރެ އިތުރުވެއްޖެނަމަ އެފަރާތުން މަސައްކަތް ވަކިކުރެވޭނެއެވެ.**

1. މަސައްކަތްނިމުނުކަމުގެ ލިޔުން ދިނުން

* **މަސައްކަތް ނިމުމުން، ކުރިމަސައްކަތް ބަލާ ޗެކްކުރުމަށްފަހު، ކޮމިޝަނުގެ ރިކުއަރމަންޓާއި އެއްގޮތަށް މަސައްކަތް ފުރިހަމަކޮށްފައިވާނަމަ، މަސައްކަތް ފުރިހަމަކުރި ކަމުގެ ލިޔުން ކޮމިޝަނުން ދޭނެއެވެ.**

1. އަންދާސީ ހިސާބާއި އެކު ހުށަހަޅަންޖެހޭ ލިޔުންތައް:
   * އަންދާސީހިސާބުހުށަހަޅާފޯމް
   * އަގުފޯމް
   * ވޭތުވެދިޔަ 2 އަހަރުދުވަހުގެ އޮޑިޓެޑް ފައިނޭންޝަލް ސްޓޭޓްމަންޓް
   * މޯލްޑިވްސް އިންލެންޑް ރެވެނިއު އޮތޯރިޓީން ދޫކުރާ "ޓެކްސް ކްލިއަރެންސް ރިޕޯޓް"
   * "ވޭތުވެދިޔަ 2 އަހަރުދުވަހުކޮށްފައިވާމިބާވަތުގެ މަސައްކަތް" ފޯމް / އަދި އެމަސައްކަތްތަކުގެ ރިފަރެންސް ލެޓަރތައް (ގިނަ ވެގެން 10 މަސައްކަތް)
   * ޖީ.އެސް.ޓީ ރެޖިސްޓްރޭޝަން ސެޓްފިކެޓް (ޖީ.އެސް.ޓީ ދައްކަން ޖެހޭ ފަރާތްތައް)
   * ވިޔަފާރި ރެޖިސްޓްރޭޝަން ސެޓްފިކެޓްގެ ކޮޕީ
   * ޓީއޯއާރުގައި ޑެލިވަރަބަލްސްގެ ގޮތުގައި ހުށަހަޅަން ބަޔާން ކޮށްފައިވާ ތަކެތި

* **އިތުރުމަޢުލޫމާތު ސާފުކުރެއްވުމަށް 3015223/3015221 އަށް ގުޅުއްވުން އެދެމެވެ.**